บาทเปิด 35.59บาทต่อดอลล่าร์ แข็งค่าต่อเนื่อง
เงินบาทเปิดตลาด 35.59บาทต่อดอลล่าร์ แข็งค่าต่อเนื่อง  ตลาดรอดูทิศทางนโยบายเศรษฐกิจสหรัฐฯของ"ทรัมป์"
11 ม.ค. 2560

เงินบาทเปิดตลาด 35.59บาทต่อดอลล่าร์ แข็งค่าต่อเนื่อง  ตลาดรอดูทิศทางนโยบายเศรษฐกิจสหรัฐฯของ"ทรัมป์"
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.59 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.61 บาท/ดอลลาร์ หลังมีแรงเทขายดอลลาร์ออกมา
"เงินบาทแข็งค่าจากช่วงท้ายตลาดเย็นวานนี้เล็กน้อย หลังมีแรงเทขายดอลลาร์ทำกำไร ขณะที่ค่าเงินภูมิภาคเคลื่อนไหวแบบผสม" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทในวันนี้ไว้ที่ 35.55-35.65 บาท/ดอลลาร์
"วันนี้บาทน่าจะเคลื่อนไหวในกรอบ โดยตลาดรอฟังนโยบายของทรัมป์" นักบริหารเงิน กล่าว